David Woodard

David James Woodard (; sündinud 6. aprillil 1964 Santa Barbara) on ameerika dirigent ja kirjanik. 

Woodard on pärit Santa Barbarast. 1990ndatel ja 2000ndate alguses valmistas Woodard Brion Gysini ja Ian Sommerville'i leiutatud stroboskoopilise valguskunstiseadme Dreamachine koopiaid.  Sotheby's pani 2002 ühe masina oksjonile.

1990ndatel võttis Woodard kasutusele termini prequiem (preekviem), mis on sõnadest preemptive ja requiem moodustatud kohversõna, mis tähistab tema praktikat luua varsti surevatele inimestele pühendatud muusikat.Carpenter, S., "In Concert at a Killer's Death", Los Angeles Times, 9. mai 2001. Ta võttis ühendust Oklahoma City pommiplahvatuse korraldaja Timothy McVeigh'ga ning juhatas tema hukkamise eelõhtul 2001 Terre Haute'is preekviem-missat. Woodardi sõnul oli teos algselt kavas pühendada Jack Kevorkianile juhuks, kui ta peaks vanglas näljastreigi tõttu surema. Esialgu oli selle peaIkirjaks mõeldud "Farewell to a Saint" 'Hüvastijätt pühakuga', kuid ta pani siiski pealkirjaks "Ave Atque Vale" 'Ole tervitatud ja jää hüvasti", et vältida tunnete riivamist.

Juniper Hillsis elav Woodard tegi ettepaneku võtta sõpruslinnaks Paraguay linn Nueva Germania, mis rajati algselt sakslaste "rassipuhtaks utoopiliseks asunduseks". Woodard ütles, et teda "tõmbab mõte aarjalaste vaakumist keset džunglit", kuid ta ei ole valge suprematist. Andrew McCanni sõnul oli Nueva Germania selleks ajaks koht, kus "algsete asunike järeltulijad elavad drastiliselt kitsastes oludes" ning Woodardil tuli mõte "edendada kogukonna kultuuriprofiili ja ehitada kohta, mis kunagi oli Elisabeth Förster-Nietzsche perekonna kodu, miniatuurne Bayreuthi ooperimaja." 

Aastal 2011 avaldati tema kirjavahetus sõbraga, Šveitsi kirjaniku Christian Krachtiga pealkirjaga "Five Years". Raamat väljendab mõnede kriitikute arvates äärmusparempoolseid ja uusparempoolseid vaateid. Eriti kritiseeriti mõlema autori sidemeid Nueva Germaniaga. Ühe analüüsi järgi on raamat tekstiliselt "ebakindel", nii et on raske eristada irooniat ja tõsidust, või vormilt lähemal romaanile.

 Massiline enesereklaam Vikipeedias 
2024. aastal oli Woodardist Vikipeedias 335 keeles artiklid – nii arvukalt kajastatakse reeglina riike, näiteks Jaapanit ja USAd. 2025. aasta augustis leidis juhtumit uurinud Vikipeedia kasutaja Grnrcht, et tegemist on ühe suurima enesereklaami juhtumiga Vikipeedia ajaloos, mis on kestnud ligi kümme aastat ning hõlmab kuni 200 kasutajakontot ning veelgi rohkem IP-aadresse. Woodardi nimi oli ainuüksi ingliskeelses Vikipeedias seostatud enam kui 90 artikliga, muuhulgas näiteks tangide, pelikani ja bundesautobahn'i artiklitega. Pärast seda uurimist kustutati enamik Woodardi artiklitest.

 Kirjandus 

Viited

Välislingid

 Woodard, David Library of Congress
  The Wikipedia SCAM That SHOCKED the Internet

Kategooria:Ameerika Ühendriikide kunstnikud
Kategooria:Ameerika Ühendriikide heliloojad
Kategooria:Ameerika Ühendriikide dirigendid
Kategooria:Sündinud 1964